



**PELDVIETAS PAŠNOVĒRTĒJUMS**

**Priekšvārds**

Veselības inspekcija (turpmāk – Inspekcija) aicina aizpildīt izstrādāto pašnovērtējuma anketu PAŠ „Peldvietas pašnovērtējums”.

**Pašnovērtējuma anketas mērķis** ir rosināt peldvietas apsaimniekotāju izvērtēt, cik lielā mērā pasākumi, kas tiek veikti peldvietas uzturēšanai, higiēnas nodrošināšanai un informācijas sniegšanai atbilst Latvijas normatīvo aktu prasībām, identificēt cēloņus, kas kavē prasību izpildi, kā arī sniegt peldvietas apsaimniekotājam nepieciešamo informatīvo atbalstu normatīvos aktos noteikto prasību ievērošanai ikdienas darbā.

Iegūtā informācija tiks izmantota, lai identificētu arī kopīgās problēmas peldvietu apsaimniekotāju vidū un identificētu prioritātes uzraudzības veikšanai.

**Peldvietas apsekošanas un novērtēšanas ieguvumi**: pašnovērtējuma anketa palīdzēs objektīvi analizēt savu darbību, apzināties pozitīvos aspektus, pamanīt nepieciešamos uzlabojumus, noteikt prioritātes un plānot to īstenošanas laiku.

**Pašnovērtējuma anketa sastāv no četrām daļām.**

1. Informatīvajā daļā jānorāda vispārīgā informācija par peldvietas apsaimniekotāju (turpmāk – Apsaimniekotājs) un peldvietu.
2. Vērtējumu daļā jāsniedz vērtējums par prasību izpildi, kā arī **obligāti jāpievieno komentāri**, kas īsumā paskaidrotu norādīto vērtējumu.
3. Nepieciešamo uzlabojumu aktivitāšu daļā Apsaimniekotājam obligāti jānorāda, kādas darbības un kādā termiņā plāno veikt, lai novērstu nepilnības, ja tādas ir norādītas vērtējumu daļā.
4. Atbalsta daļā Apsaimniekotājs var norādīt, vai un kāda palīdzība ir nepieciešama no Inspekcijas puses – konsultācijas/apmācību atbalsts, un kādos jautājumos.

**Pašnovērtējuma anketa PAŠ „Peldvietas pašnovērtējums”**

**1. Informatīvā daļa**

1.1. Peldvietas **nosaukums**, adrese un tās apsaimniekotāja adrese, e-pasts:

|  |
| --- |
|  |

|  |
| --- |
|  |

1.2. Kontaktpersona par anketas aizpildīšanu (informācijas precizēšanas gadījumā):

|  |
| --- |
|  |

*vārds, uzvārds, amats, tālruņa numurs, e-pasts*

**2. Vērtējumu daļa**

Peldvietu izveidošanas, uzturēšanas, higiēnas un informācijas sniegšanas prasības ir noteiktas Ministru kabineta 28.11.2017. noteikumos Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” (turpmāk – Noteikumi). Šo noteikumu izpildi kontrolē Inspekcija. Ar noteikumu prasībām var iepazīties šeit: <https://likumi.lv/ta/id/295404-peldvietas-izveidosanas-uzturesanas-un-udens-kvalitates-parvaldibas-kartiba>

Vērtējums (gradācija):

|  |
| --- |
| A  =   pasākums peldvietā ir pilnībā realizēts *(komentārā jānorāda, kas apstiprina pasākuma realizāciju)*;  B   =   daži pasākuma elementi peldvietā ir ieviesti, bet pasākums nav uzskatāms par izpildītu pilnībā, tiek plānoti uzlabojumi *(komentārā jānorāda neatbilstības iemesli, uzlabojumu daļā jānorāda uzlabojumu aktivitātes un termiņi)*;  C  =   pasākuma realizācija peldvietā nav uzsākta, taču tiek plānoti uzlabojumi *(komentārā jānorāda neatbilstības iemesli, uzlabojumu daļā jānorāda uzlabojumu aktivitātes un termiņi)*;  ▬  =   pasākuma realizācija peldvietā nav nepieciešama un netiek plānota *(komentārā jānorāda, kāpēc netiek sniegts prasībā norādītais pakalpojums vai citi iemesli)*. |

*Katrai izvērtējamai pamatprasībai (Nr.p.k.) dot vienu vērtējumu kopumā, atbilstoši ieteikumu izpildes apjomam.*

**Komentāriem atvēlētajā daļā katrai prasībai obligāti jāpievieno skaidrojums par tās realizāciju (izpildi) peldvietā. Komentāru sadaļu aizpilda maksimāli izsmeļoši, skaidrojumus norāda neatkarīgi no prasībai piešķirtā vērtējuma (A/ B/ C vai „─”)**

| **Nr. p.k.** | **Prasība** | **Ko skatīties un par ko pārliecināties?** | **Jūsu vērtējums**  A/B/C/─ |
| --- | --- | --- | --- |
|
| 1. | Peldvieta neatrodas notekūdeņu ieplūdes vietā vai tiešā tās tuvumā | Peldvietā un tās tiešā tuvumā nedrīkst atrasties ne sadzīves, ne ražošanas, ne lauksaimniecībasnotekūdeņu ieplūdes vietas attālumā, kas ir mazāks par ūdens pilnīgai sajaukšanai nepieciešamo attālumu, t.i. vismaz 100 m no ūdens līnijas.  Prasība neattiecas uz lietusnotekūdeņu ieplūdes vietām, ja saskaņā ar attiecīgās peldvietas ūdens aprakstu, kas izstrādāts atbilstoši MK not. Nr.692, lietus notekūdeņu dēļ nepasliktinās peldvietas ūdens kvalitāte un peldvietas ūdens ir klasificēts vismaz kā pietiekamas kvalitātes ūdens. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 2. | Peldvietā ir nodrošināts piebraucamais ceļš transporta līdzekļiem dienesta pienākumu veikšanai | Peldvietā ir nodrošināts ceļš transporta līdzekļiem dienesta pienākumu veikšanai.  Ceļa galā jābūt autotransporta apgriešanās laukumam vai jābūt iespējai veikt apgriešanās manevru  Lūdzu nosauciet ielu, pa kuru paredzēts piebraukt transporta līdzekļiem dienesta pienākumu veikšanai.  Vai ceļš ir pietiekami stingra seguma. Cik metru attālumā no ūdens iespējams piebraukt? |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 3. | Peldvietā nodrošināta peldvietas un tās infrastruktūras objektu vides pieejamība personām ar funkcionāliem traucējumiem, kā arī piekļuve ar bērnu ratiņiem (ja tas iespējams) | Peldvietā prasības vides pieejamībai ir jānodrošina atkarībā no finansiālajām iespējām, vides un ģeoloģiskajiem apstākļiem, ņemot vērā arī peldvietas apmeklētību. **Prasība ir vēlama, ne obligāta un tā tiek vērtēta gadījumā, ja peldvietā vides pieejamība personām ar funkcionāliem traucējumiem ir nodrošināta**, ja personai ar funkcionāliem traucējumiem ir iespēja ne tikai apmeklēt piekrastes teritoriju, bet arī nokļūt ūdenī.  Pirms peldvietas auto stāvlaukumā vai informatīvajā stendā būtu jāizvieto informatīvas piktogrammas par vides pieejamību, norādot vai peldvieta piemērota ratiņkrēslu lietotājiem, cilvēkiem ratiņkrēslā ar pavadoni vai piemērota cilvēkiem ar bērnu ratiņiem u.tml.    🗹 *Komentāros aprakstīt vai peldvietā ir nodrošināta vai ir nodrošināta daļēji vai nav nodrošināta vides pieejamība personām ar funkcionāliem traucējumiem. Ja ir nodrošināta tikai piekļuve ar bērnu ratiņiem, tad norāda, kādi pielāgojumi peldvietā ir veikti, lai nodrošinātu vides pieejamību personām ar funkcionāliem traucējumiem* |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 4. | Peldvietas apsaimniekotājs pirms peldsezonas sākuma **peldvietas ūdeni norobežo ar bojām**, lentēm vai citiem negrimstošiem materiāliem. | Vērtē,vai peldvietas ūdens ir norobežots ar bojām, lentēm vai citiem negrimstošiem materiāliem.  Inspekcija rekomendē peldvietas zonu norobežot ar bojām vai citiem negrimstošiem materiāliem līdz dziļumam, kas atbilst no vidējā līdz maksimālajam cilvēka auguma garumam – vietā, kur ir aptuveni 1,80–2 metru dziļums. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 5. | Peldvietas apsaimniekotājs pirms peldsezonas sākuma peldvietā, ja iespējams, izveido un norobežo peldēšanās sektoru bērniem līdz 10 gadu vecumam. Bērniem paredzētā sektora pamatni izvēlas vai izveido ar nelielu slīpumu un maksimālo dziļumu, kas nepārsniedz 70 cm. | Minētā prasība nav obligāta, tā ir vēlama.  Ja sektors nav izveidots, to neatzīmē kā neatbilstību.  🗹 Komentāros var aprakstīt, kā tiek iegūta pārliecība, kabērnu sektorā ir atbilstošs dziļums un slīpums. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 6. | Peldvietas apsaimniekotājs pirms peldsezonas sākuma nodrošina  **aizsardzību pret bīstamiem ģeoloģiskiem procesiem** (piemēram krasta nogruvumiem, noslīdējumiem) | Ja potenciāli bīstami ģeoloģiskie procesi teritorijā nav raksturīgi (krasti ir lēzeni un nepastāv risks, ka ģeoloģiskie procesi peldvietas teritorijā var apdraudēt peldētāju drošību vai veselību), prasību nevērtē.  Ja potenciāli bīstami ģeoloģiskie procesi teritorijā var veidoties, tad izvērtē, vai ir nodrošināta aizsardzība pret tiem. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 7. | Peldvietā ir nodrošināta glābšanas dienesta darbība | Prasība nav obligāta. To, vai konkrētajā peldvietā ir nepieciešams izveidot glābšanas dienestu nosaka atbildīgā pašvaldība (peldvietas apsaimniekotājs), ņemot vērā peldvietas noslogojumu.  Ja peldvietā nav glābšanas dienesta, par to vēlams izvietot papildus informatīvo zīmi, norādot, ka glābšanas dienests nav pieejams, un tādēļ ir jābūt īpaši uzmanīgiem.  Ja peldvietā nav glābšanas dienesta, ieteicams izvietot glābšanas inventāru.Kā glābšanas palīglīdzekļis var kalpot, piemēram, glābšanas riņķis, kas iestiprināts virvē vai cita veida glābšanas palīgrīki, kas ļauj ātri un droši sniegt nepieciešamo atbalstu nelaimē nonākušai personai. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 8. | Peldvietā tiek nodrošināta regulāra un savlaicīga atkritumu savākšana un izvešana | Jānovērtē, vai atkritumu konteineri nav pārpildīti, vai peldvietā neatrodas nesavākti atkritumi.  🗹 Komentāros var norādīt informāciju par noslēgto līgumu ar atkritumu izvešanas firmu. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 9. | Peldvietā netiek veiktas darbības, kas varētu piesārņot peldvietu (piemēram, aizliegums attiecībā uz dzīvniekiem) | Vērtē, vai peldvietā netiek veiktas darbības, kas var piesārņot peldvietu. Piemēram, vai peldvietā neuzturas vai netiek vesti pastaigā vai peldināti dzīvnieki, tai skaitā suņi, zirgi, kazas u.c., vai nav novērojama ūdensputnu masveida savairošanās peldvietā un tās tuvumā. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 10. | Peldvieta ir nodrošināta ar tualetēm (stacionārām/pārvietojamām) | Norāda, vai peldvietā ir ierīkota tualete, vai arī tās nav, kāda veida tualetes peldvietā atrodas un norāda tualešu skaitu. Parasti tiek rekomendēts ierīkot uz 75 apmeklētājiem vismaz 1 tualeti ne mazāk kā 50 m un ne vairāk kā 150 m attālumā no peldēšanās vietas.  Ja peldvietā ir stacionārā tualete, tai ir jābūt nodrošinātai ar notekūdeņu novadīšanu centralizētā kanalizācijas sistēmā vai vietējās attīrīšanas iekārtās. Ir pieļaujami arī gadījumi, kad stacionārā tualete ir ar noslēgtu, betonētu izsūknējamo bedri, ja tā tiek atbilstoši apsaimniekota, nav pārplūdusi.  🗹Komentāros var norādīt informāciju par noslēgto līgumu par tualešu uzstādīšanu un apkalpošanu, ja ir uzstādītas mobilās tualetes |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 11. | Peldvieta ir nodrošināta ar ģērbtuvēm | Novērtē, vai peldvietā ir ģērbtuves darba kārtībā un tīras. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 12. | Peldvieta ir nodrošināta ar atkritumu konteineriem | Novērtē, vai atkritumu konteineri ir pietiekamā skaitā, vai tie nav pārpildīti.  Pietiekamības kritērijs: orientējoši jāierīko vismaz **1 atkritumu urna** uz 1600 m2 ne mazāk kā 10 m attālumā no ūdens vai vismaz **1 atkritumu konteineris** uz 3500-4000 m2. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 13. | Informatīvajā stendā ir norādīts peldvietas nosaukums | Informatīvajā stendā jābūt norādītam peldvietas nosaukumam. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 14. | Informatīvajā stendā ir norādīta peldvietas atrašanās vieta attiecīgās pašvaldības teritorijā un peldvietas robežas (tai skaitā **funkcionālo sektoru izvietojumu** un glābšanas dienesta atrašanās vietu, ja tas atrodas peldvietas teritorijā). | Informatīvajā stendā jābūt norādītai peldvietas adresei un izmantojot kartogrāfiskos materiālus, (shēmā, plānā) jābūt iezīmētai peldvietasatrašanās vietai pašvaldības teritorijā vai tuvākajā apkārtnē un peldvietas robežām.  Peldvietas robežas var būt norādītas shēmā grafiski vai aprakstītas tekstuāli. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 15. | Informatīvajā stendā ir norādīts peldvietas hidroģeoloģiskais raksturojums (iespējamās ūdenslīmeņa svārstības, gultnes raksturojums, maksimālais dziļums) | Informatīvajā stendā jābūt informācijai, kas raksturo peldvietā hidroloģiskos vai ģeoloģiskos apstākļus, kas var ietekmēt peldētāju drošību. Piemēram, jānorāda, ja gultne ir nestabila, vai ja ir nelīdzens peldvietas pamata reljefs, ja peldvietā atrodas akmeņi vai citi objekti, kas apdraud peldētāju drošību. Jābūt informācijai, ja ir palielināts straumes ātrums, ja peldvietas tuvumā atrodas atvari, ja paredzamas ūdens līmeņa paaugstināšanās un tml. Jābūt informācijai par maksimālo dziļumu peldvietā. Jānorāda, vai dziļums palielinās pakāpeniski vai strauji. Ja ir drošs peldvietas pamata reljefs un gultne ir relatīvi līdzena, tad šādai informācijai arī ir jāparādās informatīvajā stendā, norādot, ka ar bojām norobežotajā peldēšanas zonā ir drošs peldvietas pamata reljefs, gultne ir līdzena /relatīvi līdzena un tml. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 16. | Informatīvajā stendā ir izvietota instrukcija par pirmās palīdzības sniegšanu slīkšanas gadījumā (ja nav nodrošināta nepārtraukta glābšanas dienesta darbība) | Ja peldvietā nav nodrošināta nepārtraukta (diennakts) glābšanas dienesta darbība, vērtē, vai ir izvietota instrukcija par pirmās palīdzības sniegšanu slīkšanas gadījumā un vai instrukcijā ir iekļauta atbilstoša informācija. Instrukcija var būt gan teksta veidā, gan kā algoritms ar vai bez plašāk aprakstītiem atdzīvināšanas pasākumiem (Pēc definīcijas algoritms ir viennozīmīga instrukciju virkne, kas uzrakstīta izpildītājam saprotamā valodā). |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 17. | Informatīvajā stendā ir izvietota peldvietas apsaimniekotāja kontaktinformācija | Informatīvajā stendā jābūt norādītam peldvietas apsaimniekotāja telefona numuram. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 18. | Informatīvajā stendā ir izvietots glābšanas dienesta tālruņa numurs | Ja peldvietā vai tās tuvumā ir glābšanas stacija (dienests), informatīvajā stendā norādām tās tālruņa numuru. Var norādīt gan **vienoto ārkārtējo notikumu tālruni 112, gan vietējās glābšanas stacijas numuru.** |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 19. | Informatīvajā stendā ir izvietotas sabiedriskās kārtības ievērošanas prasības peldvietā saskaņā ar pašvaldības izstrādātajiem saistošajiem noteikumiem | Prasība tiek vērtēta, ja pašvaldībai ir atsevišķi izstrādāti saistošie noteikumi par sabiedriskās kārtības ievērošanu peldvietā, vai saistošajos noteikumos par sabiedriskās kārtības ievērošanu ir iekļautas arī uz peldvietām attiecināmas prasības*.*  Gadījumā, ja daļa no informācijas, kas iekļauta saistošajos noteikumos atkārtojas arī izvietojot informāciju par drošības prasībām vai attiecībā uz aizliegumiem par dzīvnieku ievešanu vai smēķēšanu, informatīvajā stendā var izvietot tikai būtiskāko informāciju no noteikumiem, kas attiecas uz peldētāju drošību un veselību. Informāciju var izvietot zīmju (simbolu) veidā. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 20. | Informatīvajā stendā ir izvietota informācija par drošības prasībām peldvietā | Vērtē, vai ir izvietota informācija par drošu uzvedību peldvietā (Noteikumu 4. pielikums) |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 21. | Informatīvajā stendā ir izvietota informācija par aizliegumu ievest peldvietā dzīvniekus | Informācija var būt gan piktogrammas, gan teksta veidā. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 22. | Informatīvajā stendā ir izvietota informācija par smēķēšanas ierobežojumiem peldvietā | 21.04.2016. likuma „Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums” 10.pantā „Smēķēšanas ierobežojumi” 14. punktā noteikts, ka smēķēt aizliegts: parkos, skvēros un peldvietās, izņemot vietas, kas speciāli ierādītas smēķēšanai. Vērtējam, vai ir izvietota informācija par smēķēšanas ierobežojumiem. Informācija var būt gan piktogrammas, gan teksta veidā. Informācija var tikt izvietota arī ārpus informatīvā stenda, piemēram, izmantojot norādes (norādot vietas, kur smēķēt aizliegts un speciālas vietas smēķēšanai). |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 23. | Informatīvajā stendā, izmantojot informatīvās zīmes, ir izvietota informācija par peldēšanās aizliegumu vai ieteikumu attiecīgajā peldvietā nepeldēties, norādot iemeslus | Peldvietā informatīvās zīmes ir izvietojamas, ja ir noteikti peldēšanās ierobežojumi. Ja ūdens kvalitāte ir laba un ierobežojumi nav noteikti, zīmei nav jābūt**,** bet rekomendējam peldvietā izlikt informāciju „ Peldēties atļauts”, taču tā nav obligāta prasība. Gadījumā, ja tiek noteikti peldēšanās ierobežojumi, jāizvieto informācija, izmantojot zīmes  „Ieteikums nepeldēties” vai „Peldēties aizliegts”. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |
| 24. | Informatīvajā stendā ir izvietota informācija (zīme) par pašreizējo peldvietas ūdens kvalitātes klasifikāciju | Peldvietā jābūt izvietotai zīmei „izcila”, „laba”, „pietiekama” vai „zema” peldvietas ūdens kvalitāte. Zīmes izmēram un proporcijām jāatbilst noteiktām prasībām, kuras norādītas Noteikumu 3.pielikuma 2.punktā.  Ja peldvietā ūdens kvalitāte noteikta mazāk kā četras peldsezonas (jauna peldvieta), ņemot vērā , ka peldvietu ūdens kvalitātes klasifikāciju var veikt, izvērtējot datus par pēdējiem 4 gadiem, prasība nav vērtējama konkrētajā peldvietā. |  |
| **Jūsu komentāri par prasības izpildi un skaidrojumi, kādēļ piešķīrāt šādu vērtējumu:** | | | |

**3. Nepieciešamo uzlabojumu aktivitāšu** **daļa**

|  |  |  |  |
| --- | --- | --- | --- |
| **Nr. p.k.** | **Uzlabojumu aktivitāte** | **Atbildīgais par ieviešanu** | **Ieviešanas termiņš** |
|  |  |  |  |
|  |  |  |  |

**4. Atbalsta daļa**

|  |  |  |
| --- | --- | --- |
| **Nr. p.k.** | **Jautājums** | **Komentārs** |
| **1.** | Vai Jūs apmeklētu Inspekcijas rīkotu semināru par pašnovērtējuma anketā aplūkotajām prasībām? |  |
| **2.** | Kādi pasākumi Inspekcijai būtu jārīko, lai Jūs saņemtu nepieciešamo informāciju par pašnovērtējuma anketā aplūkotajām prasībām? |  |
| **3.** | Kāda veida informāciju par pašnovērtējuma anketu apkopotajiem datiem Jūs vēlētos saņemt? |  |
| **4.** | Vai pašnovērtējuma anketā iekļautās prasības Jums palīdzēja peldvietā identificēt nepilnības prasību nodrošināšanā? |  |

Par peldvietu atbildīgā amatpersona par iesniegtās informācijas pareizību (vārds, uzvārds, amats):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_